ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *11/11/2022***

**ΠΡΟΠΟΝΗΤΗΡΙΟ ΣΤΙΒΟΥ ΣΤΑ ΡΙΜΙΝΙΤΙΚΑ**

**Ξεκινούν σύντομα οι εργασίες της διαμόρφωσης των εγκαταστάσεων προπόνησης στίβου για άλματα, σφαίρα, ακόντιο, τοξοβολία κ.λπ., στο Δημοτικό Ανοικτό γήπεδο στα Ριμινίτικα.**

**Το έργο είχε εξαγγελθεί προ μηνών και πλέον βρίσκεται στην τελική ευθεία. Με προσωπική εποπτεία του Δημάρχου κ. Λάμπρου Μίχου, ολοκληρώθηκαν οι διαδικασίες δημοπράτησης και ανάθεσης του εγχειρήματος σε ανάδοχο κατασκευαστική εταιρία και το έργο θα ξεκινήσει σύντομα.**

**Μετά την ολοκλήρωση των εργασιών στο γήπεδο της αντισφαίρισης, τα αποδυτήρια, τις τουαλέτες , τα κιγκλιδώματα, τους πάγκος ποδοσφαιριστών και διαιτητών, τη διαμόρφωση της εισόδου, τις κερκίδες, το ταρτάν στους εξωτερικούς διάδρομος και την άδεια διεξαγωγής αγώνων, η διαμόρφωση προπονητικού στίβου θα καταστήσει τα Ριμινίτικα ένα σύγχρονο χώρο υπαίθριων αθλητικών δραστηριοτήτων και θα δώσει τη δυνατότητα ανάπτυξης των αθλημάτων στίβου στην πόλη μας.**